cometadata/datacite-titles-descriptions-related-identifiers huggingface dataset:
DOI: 10.14457/cu.the.2000.348
title: การเปิดรับและการใช้ประโยชน์จากสื่อมวลชน ในช่วงวิกฤตเศรษฐกิจของชาวกรุงเทพมหานคร

description: ศึกษาพฤติกรรมการเปิดรับสื่อมวลชน การใช้ประโยชน์จากสิ่งที่ได้รับจากสื่อมวลชน ของชาวกรุงเทพมหานครในภาวะวิกฤตเศรษฐกิจ รวมทั้งความสัมพันธ์ระหว่างการเปิดรับและการใช้ประโยชน์จากสื่อมวลชน กับระดับปัญหาการเงินและความเครียด การวิจัยครั้งนี้เป็นการวิจัยเชิงสำรวจ รวบรวมข้อมูลโดยใช้แบบสอบถาม และการวิเคราะห์เอกสารที่เกี่ยวข้อง กลุ่มตัวอย่างที่ใช้ในการวิจัยมีจำนวนทั้งสิ้น 446 คน การวิเคราะห์ข้อมูลกระทำโดยการแจกแจงความถี่ ค่าร้อยละ ค่าเฉลี่ย การวิเคราะห์ความแปรปรวนและค่าสหสัมพันธ์ ซึ่งประมวลผลโดยคอมพิวเตอร์โปรแกรมสำเร็จรูป SPSS for Windown ผลการวิจัยพบว่า ในช่วงวิกฤตเศรษฐกิจ ชาวกรุงเทพมหานครมีการเปิดรับสื่อโทรทัศน์มากที่สุด โดยเปิดรับในช่วงเย็นและค่ำ รองลงมาคือฟังวิทยุขณะทำงานหรือกิจกรรมอื่น ใช้เวลาในการชมโทรทัศน์และวิทยุเฉลี่ยวันละ 1.5-3.5 ชั่วโมง และนิยมเปิดรับข่าวพาดหัวในหนังสือพิมพ์ ข่าวประจำวันในโทรทัศน์ เพลงจากวิทยุ สารคดีในนิตยสาร หนังสือการ์ตูน ภาพยนตร์แนวแอคชัน และใช้เว็บไซต์สำหรับค้นหาข้อมูลมากที่สุด เพื่อนำไปใช้ประโยชน์ที่สำคัญ 5 ด้านเรียงตามลำดับดังนี้ 1) ด้านข้อมูลข่าวสาร 2) ด้านปฏิสัมพันธ์ทางสังคม 3) ด้านการดำรงสถานภาพของบุคคล 4) ด้านภาวะอารมณ์ และ 5) ด้านการผ่อนคลายความตึงเครียด อย่างไรก็ตามการเปิดรับสื่อมวลชนและการใช้ประโยชน์ ในช่วงวิกฤตเศรษฐกิจไม่แตกต่างกับช่วงปกติ ชาวกรุงเทพมหานครเปิดรับสื่อมวลชนและเนื้อหาแตกต่างกัน ไปตามระดับของปัญหาการเงินและความเครียดนั่นคือ กลุ่มที่มีปัญหาการเงินสูงนิยมเปิดรับข่าวสาร กลุ่มปัญหาการเงินต่ำ นิยมเปิดรับเนื้อหาด้านความบันเทิง ส่วนกลุ่มที่มีความเครียดสูงเปิดรับเนื้อหาบันเทิง กลุ่มที่มีความเครียดต่ำเปิดรับเนื้อหาข่าวสาร การใช้ประโยชน์จากสื่อมวลชน สัมพันธ์กับกลุ่มที่มีปัญหาการเงินต่ำ ในด้านการใช้ประโยชน์เพื่อการประกอบอาชีพการงาน ส่วนกลุ่มที่มีความเครียดสูง จะมีความสัมพันธ์กับการใช้ประโยชน์ด้านการผ่อนคลายความเครียด และใช้สื่อมวลชนแทนเพื่อน อันเป็นการทดแทนการมีปฏิสัมพันธ์กับสังคมโดยตรง ส่วนกลุ่มความเครียดต่ำมีความสัมพันธ์กับ การใช้ประโยชน์ด้านการติดตามข่าวสารความรู้ และการนำเอาข่าวสารที่ได้ไปใช้พูดคุยกับบุคคลอื่น เพื่อเสริมสร้างปฏิสัมพันธ์กับสังคม
DOI: 10.14457/cu.the.2000.349
title: ภาพลักษณ์ของกลุ่มชายรักร่วมเพศที่สะท้อนจากเนื้อหาในหนังสือพิมพ์รายวันไทยช่วงปี พ.ศ.2508-2543

description: การวิจัยครั้งนี้มีวัตถุประสงค์เพื่อศึกษาและเปรียบเทียบการนำเสนอภาพลักษณ์ของกลุ่มชายรักร่วมเพศในหนังสือพิมพ์รายวันไทยช่วงปี พ.ศ. 2508-2543 ว่ามีลักษณะเป็นการสร้าง ดำรง หรือตอกย้ำแบบฉบับ (Stereotype) และทัศนคติด้านลบต่อกลุ่มชายรักร่วมเพศ (Anti-Homosexual) ของคนในสังคมหรือไม่ อย่างไร โดยใช้วิธีการวิเคราะห์เนื้อหา (Content Analysis) ชิ้นงานทั้งสิ้น 702 ชิ้นที่เสนอในเหตุการณ์ 11 เหตุการณ์เกี่ยวกับกลุ่มชายรักร่วมเพศ ระหว่างช่วงปี พ.ศ. 2508-2543 ในหนังสือพิมพ์ไทยรัฐและสยามรัฐ ผลการวิจัยพบว่า หนังสือพิมพ์รายวันไทยในช่วงปี พ.ศ. 2508-2543 มีลักษณะการนำเสนอภาพลักษณ์ด้านลักษณะท่าทางและด้านพฤติกรรมการแสดงออกของชายรักร่วมเพศและเนื้อหาในด้านประเด็นหลัก และสาเหตุการเกิดพฤติกรรมรักร่วมเพศ เป็นการสร้าง ดำรง หรือตอกย้ำแบบฉบับ (Stereotype) และทัศนคติด้านลบต่อกลุ่มชายรักร่วมเพศ (Anti-Homosexual) ของคนในสังคม ยกเว้นในส่วนการเสนอเนื้อหาด้านข้อมูลความคิดเห็นของแหล่งข่าว เนื่องจากหนังสือพิมพ์รายวันไทยจะเลือกนำเสนอในด้านเป็นกลาง
DOI: 10.14457/cu.the.2000.350
title: นโยบายและวิธีปฏิบัติในการรายงานข่าวโพลกับทัศนะจากแหล่งจัดทำและผู้อ่านโพล

description: การวิจัยครั้งนี้มีจุดมุ่งหมายเพื่อ 1) ศึกษานโยบายและวิธีปฏิบัติของหนังสือพิมพ์มติชน ไทยรัฐและผู้จัดการในการรายงานข่าวโพลจากสำนักโพลต่างๆ ได้แก่ สวนดุสิตโพล เอแบคโพล และกรุงเทพโพล 2) ศึกษาทัศนะ ความคาดหวังและความพึงพอใจของผู้จัดทำโพลต่อการรายงานข่าวโพลของหนังสือพิมพ์รายวันภาษาไทย 3) ศึกษาทัศนะ ความคาดหวัง และความพึงพอใจและการใช้ประโยชน์ของผู้อ่านข่าวโพล การศึกษาครั้งนี้เก็บรวบรวมข้อมูลโดย 1) การวิเคราะห์เนื้อหาจากหนังสือพิมพ์ทั้ง 3 ชื่อฉบับตั้งแต่วันที่ 1 มกราคม 2542 ถึง 31 ธันวาคม 2542 รวมระยะเวลา 1 ปี 2) การสัมภาษณ์เชิงลึกกลุ่มผู้รับผิดชอบการรายงานข่าวโพล กับกลุ่มผู้รับผิดชอบการทำโพล 3) สำรวจผู้อ่านโพล 6 กลุ่มอาชีพ ได้แก่ นักการเมือง นักธุรกิจ ครู-อาจารย์ ข้าราชการ อาชีพอิสระ และนักศึกษา รวม 150 คน ผลการวิจัยพบว่า 1) หนังสือพิมพ์แต่ละฉบับคัดเลือกโพลจากความสำคัญและความน่าสนใจของประเด็นและหัวข้อเรื่องที่สำรวจมากกว่าความมีชื่อเสียงของสถาบันที่ทำโพล 2) ความถี่ในการนำเสนอขึ้นกับกระแสของสถานการณ์ในแต่ละช่วง โดยนำเสนอรูปแบบข่าวมากที่สุด 3) ส่วนใหญ่ให้ความสำคัญในการนำเสนอในพื้นที่หน้าในมากที่สุด 4) ประเด็นที่มีการนำเสนอบ่อยที่สุดคือ การเมือง รองลงมาคือ เศรษฐกิจ และวัฒนธรรม ตามลำดับ 5) หนังสือพิมพ์มักนำเสนอผลโพลบางแง่มุมเฉพาะส่วนที่หนังสือพิมพ์ให้ความสำคัญ ขณะที่แหล่งจัดทำโพลต้องการให้หนังสือพิมพ์นำเสนอทุกแง่มุมที่มีการสำรวจ 6) ผู้อ่านพบว่ามีความต้องการให้หนังสือพิมพ์นำเสนอข่าวโพลตรงไปตรงมามากกว่านี้ รองลงมาคือต้องการให้หัวข้อมีความทันสมัย ตรงกระแสสังคม และต้องการให้กลุ่มตัวอย่างที่สำรวจกว้างกว่านี้ 7) ประเด็นที่ผู้อ่านมีความพึงพอใจมากที่สุดคือ การเมือง และประเด็นที่ผู้อ่านพึงพอใจน้อยที่สุดคือ การศึกษา
DOI: 10.14457/cu.the.2000.351
title: การนำเสนอรูปแบบและเนื้อหาที่สนุบสนุนสังคม และต่อต้านสังคมที่ปรากฎในรายการเกมโชว์ทางโทรทัศน์

description: ศึกษารูปแบบและเนื้อหาที่สนับสนุนสังคมและต่อต้านสังคม และวิธีการนำเสนอเนื้อหาในรายการเกมโชว์ รวมถึงวิธีการเล่นและรูปแบบการเล่น ศึกษาจากรายการเกมโชว์ยอดนิยม 10 รายการ โดยใช้แนวคิดเรื่องเกม ทฤษฎีการเล่น แนวคิดการสนับสนุนสังคม แนวคิดการต่อต้านและแนวคิดการผลิตรายการโทรทัศน์ มาเป็นกรอบในการวิจัย ผลจากการวิจัยพบว่า รายการเกมโชว์มีวิธีการเล่น 2 แบบคือ วิธีการเล่นอย่างมีกฎ กติกา และวิธีการเล่นอย่างอิสระ ซึ่งวิธีการเล่นแบ่งได้อีก 4 รูปแบบ ได้แก่ เกมการแข่งขัน เกมการเสี่ยงโชค เกมการล้อเลียน และการแข่งพละกำลังของร่างกาย สำหรับเนื้อหาสนับสนุนสังคมพบ 14 รูปแบบ ได้แก่ การส่งเสริมการเรียนรู้ การตักเตือน ความร่วมมือ การให้กำลังใจ การส่งเสริมกีฬา ความสามัคคี ความมีน้ำใจ ความช่วยเหลือ การส่งเสริมสังคม การส่งเสริมอาชีพ การส่งเสริมความรัก ความอดทน การช่วยเหลือคนแปลกหน้า และความขยัน เนื้อหาการต่อต้านสังคมพบ 9 รูปแบบคือ ความก้าวหน้า การแสดงออกทางเพศ ความรุนแรง การแกล้ง ความคับข้องใจ ความโหดร้าย การหลอก การโกง และการเกี่ยงกันทำงาน เนื้อหาที่ไม่ใช่การสนับสนุนสังคมและการต่อต้านสังคม ได้แก่ ความเชื่อเรื่องผี การนำเสนอเนื้อหาการสนับสนุนสังคม การต่อต้านสังคม และเนื้อหาที่ไม่ใช่การสนับสนุนสังคมและการต่อต้านสังคม ถูกนำเสนอผ่านทางคำพูดและการกระทำของพิธีกร ดารารับเชิญ ผู้ร่วมรายการ ตลกหรือผู้ช่วยพิธีกร และรูปแบบเกม ผู้ที่นำเสนอเนื้อหาการสนับสนุนสังคมมากที่สุดคือ ดารา ผู้ที่นำเสนอเนื้อหาการต่อต้านสังคมมากที่สุดคือ พิธีกร การนำเสนอเนื้อหาการต่อต้านสังคม จึงถูกนำเสนอมากกว่าเนื้อหาการสนับสนุนสังคม
DOI: 10.14457/cu.the.2000.352
title: การรับรู้ และ ทัศนคติของกลุ่มรักต่างเพศและกลุ่มรักร่วมเพศที่มีต่อโฆษณารักร่วมเพศในสื่อสิ่งพิมพ์และพฤติกรรมรักร่วมเพศสังคมไทย

description: วัดการรับรู้ของกลุ่มรักต่างเพศและกลุ่มรักร่วมเพศที่มีต่อโฆษณารักร่วมเพศ และศึกษาถึงทัศนคติของกลุ่มรักต่างเพศและกลุ่มรักร่วมเพศที่มีต่อโฆษณารักร่วมเพศในสื่อสิ่งพิมพ์ และพฤติกรรมรักร่วมเพศในสังคมไทย โดยมีขอบเขตการวิจัยคือกลุ่มรักต่างเพศและกลุ่มรักร่วมเพศ อายุ 20-40 ปี กลุ่มละ 200 คน ที่อาศัยอยู่ในกรุงเทพมหานคร เครื่องมือที่ใช้ในการวิจัยครั้งนี้ คือ ชิ้นงานโฆษณารักร่วมเพศอย่างชัดเจน 2 ชิ้น และ ชิ้นงานโฆษณารักร่วมเพศโดยนัย 2 ชิ้น นอกจากนี้ยังมีแบบสอบถามที่วิเคราะห์ข้อมูลโดยใช้ค่าร้อยละ ค่าเฉลี่ยเพื่ออธิบายลักษณะประชากร ทัศนคติ และการรับรู้ของกลุ่มตัวอย่าง ใช้สถิติอ้างอิงวิเคราะห์หาความสัมพันธ์ระหว่างทัศนคติและการรับรู้กับตัวแปรเพศ จากนั้นนำไปประมวลผลโดยใช้คอมพิวเตอร์สำเร็จรูป SPSS ผลการวิจัยเชิงสำรวจพบว่า 1. กลุ่มรักต่างเพศ และกลุ่มรักร่วมเพศมีการรับรู้ต่อโฆษณารักร่วมเพศแตกต่างกันอย่างมีนัยสำคัญทางสถิติที่ระดับ 0.05 โดยที่กลุ่มรักต่างเพศมีการรับรู้ได้สูงกว่ากลุ่มรักร่วมเพศ 2. กลุ่มรักต่างเพศ และ กลุ่มรักร่วมเพศมีทัศนคติต่อโฆษณารักร่วมเพศอย่างชัดเจนแตกต่างกันที่ระดับนัยสำคัญทางสถิติที่ระดับ 0.05 โดยที่กลุ่มรักร่วมเพศมีทัศนคติต่อโฆษณารักร่วมเพศอย่างชัดเจนดีกว่ากลุ่มรักต่างเพศ แต่ไม่พบความแตกต่างระหว่างกลุ่มรักต่างเพศและกลุ่มรักร่วมเพศในโฆษณารักร่วมเพศโดยนัย 3. การรับรู้ชิ้นงานโฆษณารักร่วมเพศไม่มีความสัมพันธ์กับทัศนคติที่มีต่อโฆษณารักร่วมเพศอย่างชัดเจนและโฆษณารักร่วมเพศโดยนัยอย่างมีนัยสำคัญทางสถิติ 4. ทัศนคติที่มีต่อโฆษณารักร่วมเพศอย่างชัดเจน และโฆษณารักร่วมเพศโดยนัยมีความสัมพันธ์ทางบวกกับทัศนคติที่มีต่อพฤติกรรมรักร่วมเพศในสังคมไทยอย่างมีนัยสำคัญทางสถิติที่ระดับ 0.01
DOI: 10.14457/cu.the.2000.353
title: กลยุทธ์การสื่อสารเพื่อการโน้มน้าวใจในหลักคำสอนของพระพุทธเจ้า

description: ศึกษาถึงกลยุทธ์การสื่อสารเพื่อการโน้มน้าวใจ ในหลักคำสอนของพระพุทธเจ้า โดยนำทฤษฎีกระบวนทัศน์การเล่าเรื่อง และทฤษฎีสัญญะวิทยา มาใช้เป็นกรอบในการวิจัย โดยการวิเคราะห์ข้อมูลจากพระไตรปิฎก ผลการวิจัยพบว่า 1. การโน้มน้าวใจในหลักคำสอนของพระพุทธเจ้า จะเริ่มด้วยการเล่าเรื่อง หรือเปรียบเทียบสิ่งใกล้ๆ ตัวผู้ฟังกับธรรมะที่จะสอน หรือสรุปประเด็นสำคัญไว้ในตอนต้นเรื่อง ซึ่งช่วยจูงใจผู้ฟังให้สนใจในเนื้อหา และมีวิธีการดำเนินเรื่องโดยการใช้หลักฐานอ้างอิงคำสอน ด้วยการอธิบายให้รายละเอียด การพรรณนาขยายความ การบอกเล่าจากประสบการณ์ตรง การยกตัวอย่างและการเปรียบเทียบกับสิ่งใกล้ตัว ทำให้เห็นภาพชัดเจน และมีความน่าเชื่อถือ 2. การยกตัวอย่างและการเปรียบเทียบ จะใช้เรื่องเล่าซึ่งเป็นเรื่องสั้นๆ ไม่ซับซ้อน เหตุการณ์ต่างๆ มีความสัมพันธ์กันตามหลักเหตุและผล สามารถติดตามและเห็นจริงได้ 3. การยกตัวอย่างเปรียบเทียบอุปมาอุปไมย ในการอธิบายหัวข้อธรรมะซึ่งเป็นนามธรรมให้เป็นรูปธรรม โดยสิ่งที่นำมาเปรียบเป็นธรรมชาติที่อยู่รอบๆ ตัวมนุษย์ ซึ่งมนุษย์ส่วนใหญ่เคยมีประสบการณ์มาก่อน จึงสามารถสร้างมโนภาพตามตัวอย่างที่นำมาเปรียบเทียบ และเขัาใจในหลักธรรมะนั้นง่ายขึ้น 4. การอธิบายธรรมะที่เป็นนามธรรมโดยการใช้คำสั้นๆ ง่ายๆ และเป็นคำที่มีความหมายในตัวเองเป็นรูปธรรม ซึ่งมีความสัมพันธ์กับวัตถุจริง ทำให้เกิดความเข้าใจได้ง่ายขึ้น
DOI: 10.14457/cu.the.2000.354
title: โครงสร้างการบริหารการจัดการสถานีวิทยุข่าวที่ดำเนินงานเชิงพาณิชย์ (พ.ศ.2535-2542)

description: การวิจัยครั้งนี้ มีจุดมุ่งหมายเพื่อศึกษาโครงสร้างการบริหารและการจัดการสถานีวิทยุข่าวที่ดำเนินการเชิงพาณิชย์ พ.ศ.2532-2542 โดยใช้กรอบแนวคิดด้านโครงสร้างลื่อในเซิงเศรษฐศาสตร์และกรอบทฤษฎีการวิเคราะห์องค์กรอุตสาหกรรมสื่อ ผลการวิจัยพบว่า โครงสร้างของสถานีวิทยุข่าวที่ดำเนินการเชิงพาณิชย์ เป็นโครงสร้างองค์กรสื่อในมิติขององค์กรอุตสาหกรรมลื่อที่มีอุดมคติขององค์กรในการแสวงหากำไร และอุดมคติของความเป็นมืออาชีพที่ให้บริการข่าวสารข้อมูลได้รวดเร็ว ทันเหตุการณ์ และเป็นอิสระ ผู้ดำเนินการสถานีวิทยุข่าว ประกอบด้วย เจ้าของสถานี และบริษัทเอกชนที่รับสัมปทานในลักษณะเช่าเหมาเวลาเป็นรายสถานี โดยตั้งเป็นองค์กรเรียกว่าสถานีวิทยุข่าว ผลิตรายการประเภทต่างๆ เพื่อดึงดูดความสนใจจากผู้ฟังและสร้างส่วนแบ่งการตลาด ในขณะที่มีสำนักข่าวเป็นอีกองค์กรหนึ่งที่ทำหน้าที่ผลิตข้อมูลข่าวและรายการข่าวอื่นๆ ให้กับสถานีข่าวโดยมีขอบเขตในการกระจายเสียง ขึ้นอยู่กับความสามารถของเครื่องส่งในสถานีที่ได้รับสัมปทาน ซึ่งการขยายพื้นที่ในการกระจายเสียงต้องพึ่งพาเงินทุนขนาดใหญ่ในการดำเนินการ
DOI: 10.14457/cu.the.2000.355
title: การสะท้อนภาพกลุ่มชาติพันธุ์ต่าง ๆ ในสังคมไทยของหนังสือพิมพ์รายวัน

description: การวิจัยนี้ มีวัตถุประสงค์เพื่อศึกษาบทบาทในการสะท้อนภาพกลุ่มชาติพันธุต่าง ๆ ใน สังคมไทยของหนังสือพิมพ์รายวัน ว่ามการสะท้อนภาพกลุ่มชาติพันธุกลุ่มใดบ้าง มากน้อยเพียง ใด และในลักษณะใด, หนังสือพิมพ์รายวันต่างฉบับก้นเสนอเนี้อหาเกี่ยวกับกลุ่มชาติพันธุ์ต่าง ๆ ในสังคมไทยแตกต่างหรือคล้ายคลึงกันอย่างไร และผู้บริหารข่าวมีแนวทางอย่างไรในการนำเสนอเนี้อหาของกลุ่มชาติพันธุ้ต่าง ๆ ในสังคมไทย เนี้อหาของเรื่องราวที่เกี่ยวกับกลุ่มชาติพันธุต่าง ๆ ในสังคมไทยนี้ศึกษาจากหนังสือพิมพ์รายวันประเภทประชานัยม ได้แก่ ไทยรัฐ หนังสือพิมพ์ประเภทคุณภาพ ได้แก่ มติชน ที่ออกวางจำหน่ายในช่วงวันที่ 1 ม.ค.-31 ธ.ค.43 สุ่มเลือกโดยลสับเดือนเว้นเดือนเป็นเวลา 6 เดือน ชื่อฉบับละ 184 รวม 368 ฉบับ ผลการวิจัยที่สำคัญพบว่า 1. หนังสือพิมพ์รายวันมีการนำเสนอเนี้อหาเกี่ยวกับกลุ่มชาติพันธุต่าง ๆ ในสังคมไทยในรูปแบบ ข่าวมากกว่ารูปแบบอื่น ๆ มีการนำเสนอเนี้อหาประเภทความไม่สงบในสังคม-ปัญหาสังคม- อาชญากรรม-วินาศกรรม ประเด็นเหตุการณ์ด้านร้ายเป็นส่วนใหญ่ องค์ประกอบที่เป็นคุณ ค่าข่าวของเนี้อหาด้านนี้ที่พบมากที่สุด ดือ ความสำคัญและผลกระทบ ส่วนสถานที่เกิดเหตุ การณ์มักเป็นที่กรุงเทพฯและภาคกลาง และการนำเลนอบทบาทของกลุ่มชาติพันธุ้เป็นภาพ ลักษณ์ในเชิงลบมากที่สุด 2. บรรณาธิการข่าวหนังสือพิมพ์รายวันระบุว่า แนวทางในการนำเสนอเนี้อหาเกี่ยวกับกลุ่มชาติ พันธุต่าง ๆ ในสังคมไทยของหนังสือพิมพ์รายวัน เป็นการนำเสนอเรื่องราว เหตุการณ์ที่เกิด ขึ้นในสังคม โดยพยายามสะท้อนภาพเหตุการณ์ตามความเป็นจริงที่เกิดขึ้น ทั้งนี้ ปัจจัย ด้านธุรกิจ ผลจากกระบวนการคัดเสือกข่าว ปัจจัยด้านการเมีอง เศรษฐกิจ สังคม วัฒน ธรรม และสภาพการณ์ในแต่ละสังคม เป็นปัจจัยที่มีผลต่อการเสนอเนี้อหาเบี่ยงเบนไปจาก ความเป็นจริง
DOI: 10.14457/cu.the.2000.356
title: กระบวนการร่วมของพอลิพรอพิลีนและลิกไนต์โดยใช้เหล็กบนถ่านกัมมันต์จากกะลาปาล์ม

description: งานวิจัยนี้มุ่งเน้นที่จะศึกษากระบวนการทำให้เป็นของเหลวของกระบวนการร่วมพอลิพรอพิลีนกับลิกไนต์ โดยใช้เหล็กบนถ่านกัมมันต์จากกะลาปาล์มนํ้ามัน ในเครื่องปฏิกรณ์ขนาดเล็ก 75 มลลิลิตร โดยทำการศึกษาการเปลี่ยนแปลงค่าตัวแปรต่อใปนี้ คือ อัตราส่วนของสารตั้งต้นพอลิพรอพิลีนต่อลิกไนต์จาก 15 ; 0 ถึง 3 ; 12 กรัม, ความดันแก๊สไฮโดรเจน 37-75 บาร์, อุณหภูมิในการทำปฏิกิริยา 380-440 องศาเซลเซียส เวลาในการทำปฏิกิริยา 15-90 นาที จากผลการทดลองพบว่าภาวะที่เหมาะสมต่อการทดลองคือ ที่อัตราส่วนของสารตั้งต้นเป็น 12 : 3 กรัม อุณหภูมิ400องศาเซลเซียส ความดันแก๊สไฮโดรเจน6 2 บาร์ เป็นเวลา 3 0 นาที และได้ปริมาณของนํ้ามันสูงสุดคือ 53.36 เปอร์เซ็นต์โดยนํ้าหนัก และพบว่าเปอร์เซ็นต์เหล็กและปริมาณตัวเร่งปฏิกิริยามีผลน้อยมากต่อการเกิดเป็นผลิตกัณฑ์ นํ้ามัน ในการวิเคราะห์ผลิตกัณฑ์ที่เกิดขึ้นโดยเครื่องแก๊สโครมาโทกราทีเ พบว่าภาวะที่มีแนวโน้มดีในการให้ปริมาณแนฟทามากที่สุดคือ ที่อุณหภูมิ 420 องศาเซลเซียส ความดันแก๊สไฮโดรเจน 62 บาร์ และเวลาที่ใช้ในการทำปฏิกิริยา 30 นาที โดยผลิตกัณฑ์นํ้ามันที่ได้เป็นสารประกอบไฮโดรคาร์บอน ที่มีช่วงของแนฟทา 35.6 %, คีโรซีน 7.41 %. นํ้ามันก๊าด 5.45 % และโมเลกุลลายโซ่ยาว 0.99% โดยนํ้าหนัก
DOI: 10.14457/cu.the.2000.357
title: ความสัมพันธ์ทางสังคมกึ่งความจริงระหว่างผู้ชมกับตัวแสดงในละครโทรทัศน์ไทย

description: งานวิจัยเรื่อง “ความสัมพันธ์ทางสังคมกึ่งความจริงระหว่างผู้ชมกับตัวแสดงในละครโทรทัศน์ไทย” ศึกษาความสัมพันธ์ที่ผู้ชมมีต่อตัวแสดงโดยใช้กรอบของความสัมพันธ์ทางสังคมกึ่งความจริง ภาพลักษณ์ จินตนาการ และการตัดสินทางสังคม เพื่อศึกษาสาเหตุ ลักษณะ การแสดงออก การรักษาและการยุติความสัมพันธ์ ระเบียบวิธีวิจัยใช้การวิจัยคุณภาพโดยเลือกผู้ให้ข้อมูลหลักที่เป็นผู้ชมละครโทรทัศน์อย่างจริงจังสม่ำเสมอในเขตจังหวัดสุราษฎร์ธานี 30 คน และ นักจิตวิทยา 1 คน เทคนิคการวิจัยได้แก่ การสัมภาษณ์การบันทึกและสังเกตแบบมีส่วนร่วม ผลการวิจัยพบว่า 1.ผู้ชมมีความสัมพันธ์ทางสังคมกึ่งความจริงกับตัวแสดง โดยมีพื้นฐานจากการมีความสัมพันธ์กับตัวละคร 2.ผู้ชมมีความสัมพันธ์เชิงบวกต่อตัวละครและตัวแสดงที่ชื่นชอบ และมีความสัมพันธ์เชิงลบต่อตัวละครและตัวแสดงที่ไม่ชอบ 3.ภาพลักษณ์ที่ผู้ชมมีต่อตัวแสดง เป็นตัวกำหนดพฤติกรรมของผู้ชมทั้งทางความคิด คำพูดและการกระทำ 4.การรักษาและการเปลี่ยนความสัมพันธ์ขึ้นอยู่กับภาพลักษณ์ที่ผู้ชมมีต่อตัวแสดง และข้อมูลจากสื่อ 5.การขาดการปรากฏตัวทางสื่อเป็นปัจจัยที่ทำให้ผู้ชมยุติความสัมพันธ์ทางสังคมกึ่งความจริง
DOI: 10.14457/cu.the.2000.358
title: ลักษณะและพฤติกรรมการใช้สินค้าของผู้ชายในกรุงเทพมหานคร

description: การวิจัยครั้งนี้มีวัตถุประสงค์เพื่อ 1. ทราบปริมาณการใช้สินค้าอุปโภคและบริโภคประเภทต่าง ๆ ของผู้ชายในกรุงเทพมหานคร และนำตัวเลขแสดงปริมาณการใช้สินค้านั้นไปจัดกลุ่มผู้บริโภคตามระดับหรือปริมาณการใช้สินค้า และ 2. ศึกษาถึงความสัมพันธ์ระหว่างลักษระทางประชากรกับประเภทสินค้าที่ใช้ และระดับหรือปริมาณการใช้สินค้า โดยกลุ่มตัวอย่างที่ได้ทำการศึกษา คือ ผู้ชายอายุ 12-49 ปี ที่อาศัย ทำงาน หรือเรียนหนังสือในกรุงเทพมหานคร จำนวน 612 คน และใช้แบบสอบถามเป็นเครื่องมือในการเก็บข้อมูล ผลการวิจัยพบว่า กลุ่มตัวอย่างมีพฤติกรรมการใช้สินค้าส่วนใหญ่ (จากสินค้า 50 ประเภท) แตกต่างไปตามอายุ การศึกษา อาชีพ ระดับรายได้ และสถานภาพการสมรส โดยสินค้าที่ถือเป็นสิ่งจำเป็นในชีวิตประจำวัน เช่น ยาสีฟัน สบู่ก้อนสำหรับผิวกาย เจลหรือโฟมล้างหน้า และแชมพู มีความแตกต่างของพฤติกรรมการใช้สินค้าน้อยมาก ส่วนสินค้าที่ไม่ได้เป็นสิ่งจำเป็นในชีวิตประจำวันมากนัก เช่น สุรา เบียร์ ช็อคโกแล็ต บริการ ส่งอาหารถึงที่ ยาแก้ปวด เทปเพลง และฟิล์มถ่ายรูป มีความแตกต่างของพฤติกรรมการใช้สินค้าค่อนข้างมาก
DOI: 10.14457/cu.the.2000.359
title: ทัศนคติของวัยรุ่นชายต่อการ์ตูนญี่ปุ่นที่มีเนื้อหารุนแรงในสื่อสิ่งพิมพ์กับสื่ออิเล็กทรอนิกส์

description: งานวิจัยนี้มีวัตถุประสงค์เพื่อศึกษาการเปิดรับสารจากการ์ตูนญี่ปุ่นที่มีเนื้อหารุนแรงของวัยรุ่นชายจากสื่อสิ่งพิมพ์และสื่ออิเล็กทรอนิกส์ ศึกษาความสัมพันธ์ระหว่างการเปิดรับการ์ตูนญี่ปุ่นที่มีเนื้อหารุนแรงและทัศนคติของวัยรุ่นชายในเรื่องความรุนแรง และศึกษาว่าวัยรุ่นชายในสถานศึกษาที่เป็นโรงเรียนชายล้วนกับสหศึกษามีความแตกต่างในด้านทัศนคติต่อเนื้อหารุนแรงของการ์ตูนญี่ปุ่นอย่างไร ผลการวิจัยพบว่า 1. วัยรุ่นชายนิยมเปิดรับการ์ตูนญี่ปุ่นที่มีเนื้อหารุนแรงจากสื่อสิ่งพิมพ์และสื่ออิเล็กทรอนิกส์ ซึ่งผลการเปิดรับส่วนใหญ่วัยรุ่นชายมีพกุติกรรมนิยมเปิดรับสื่อทั้ง 2 ประเภทควบคู่กัน โดยกลุ่มตัวอย่างชอบภาพจากสื่ออิเล็กทรอนิกส์มากกว่าสื่อสิ่งพิมพ์ แต่จะนิยมเปิดรับสื่อสิ่งพิมพ์มากกว่าสื่ออิเล็กทรอนิกส์ 2. ประเภทของสื่อที่เปิดรับการ์ตูนญี่ปุ่นที่มีเนื้อหารุนแรงมีความสัมพันธ์กับการมีทัศนคติต่อความรุนแรง ในลักษณะที่ไม่แน่นอน โดยส่วนใหญ่การเปิดรับการ์ตูนญี่ปุ่นที่มีเนื้อหารุนแรงจะมีความสัมพันธ์กับทัศนคติต่อความรุนแรงในด้านต่าง ๆ 3. ประเภทของโรงเรียนมีความสัมพันธ์กับทัศนคติต่อความรุนแรงในด้านต่าง ๆ ในลักษณะค่อนข้างไม่แน่นอน โดยยังมีปัจจัยอื่น ๆ ที่มีอิทธิพลต่อกลุ่มตัวอย่างเช่น ครอบครัว กลุ่ม เพื่อน สภาพแวดล้อมอื่น ๆ เป็นต้น ซึ่งปัจจัยดังกล่าวล้วนมีส่วนทำให้กลุ่มตัวอย่างมีทัศนคติ ต่อเนื้อหารุนแรงของการ์ตูนญี่ปุ่นแตกต่างกัน
DOI: 10.14457/cu.the.2000.360
title: การสร้างความเป็นจริงทางสังคมเกี่ยวกับรูปแบบความสัมพันธ์ เชิงความรักยุคหลังสมัยใหม่ในมิวสิควิดีโอเพลงไทยสากล
DOI: 10.14457/cu.the.2000.361
title: สุนทรียรูปในสื่อสารการแสดง "งิ้ว" ของคนไทยในปัจจุบัน
DOI: 10.14457/cu.the.2000.362
title: การรับรู้ ทัศนคติ และความพึงพอใจที่มีต่อละครโทรทัศน์ชุด "เจ้ากรรมนายเวร" ของผู้ชมในเขตกรุงเทพมหานคร

description: การวิจัยเรื่อง “การรับรู้ ทัศนคติ และความพึงพอใจที่มีต่อละครโทรทัศน์ชุด “เจ้ากรรมนายเวร” ของผู้ชมในเขตกรุงเทพมหานคร” เป็นการวิจัยเชิงคุณภาพ โดยการสัมภาษณ์แบบเจาะลึก (Indepth Interview) จากกลุ่มเป้าหมาย1ชายหญิงที่มีอายุระหว่าง 15 - 30 ปี จำนวน 32 คน ซึ่งอาศัยอยู่ในเขตกรุงเทพมหานคร โดยมีวัตถุประสงค์ในการวิจัยเพื่อศึกษาถึงการรับรู้ ทัศนคติ การใช้ประโยชน์และความพึงพอใจของผู้ชมที่มีต่อละครโทรทัศน์ชุด “เจ้ากรรมนายเวร" รวมถึงการศึกษาทัศนคติของผู้ชมที่มีต่อการใช้กลยุทธ์สาระบันเทิงผ่านละครโทรทัศน์ จากผลการวิจัยพบว่ากลุ่มตัวอย่างมีความรู้ ความเข้าใจในเนื้อเรื่องที่ละครนำเสนอ รวมทั้งเข้าใจในสิ่งที่ละครต้องการจะสื่อออกมา และมีทัศนคติที่ดีต่อละครโทรทัศน์ชุดนี้ รวมทั้งมีทัศนคติที่เปลี่ยนไปในทางบวกหลังจากที่ได้ชมละคร ความพึงพอใจหลักที่ได้รับจากละครโทรทัศน์ชุดนี้คือ ความสนุกสนานบันเทิง และเนื้อเรื่องของละคร รวมถึงการได้รับข้อคิดจากละครไปใช้อรรถประโยชน์ทั้งต่อตนเองคนรอบช้าง และสังคม และผู้ชมมีทัศนคติที่ดีต่อการใช้กลยุทธ์สาระบันเทิงผ่านละครโทรทัศน์ รวมถึงมีความคิดเห็นว่าละครที่มีสาระจะส่งผลต่อสังคมทางด้านบวก
DOI: 10.14457/cu.the.2000.363
title: การวิเคราะห์เนื้อหาเว็บไซต์วาไรตี้ในด้านสังคมประกิต

description: งานวิจัยนี้มีวัตถุประสงค์เพื่อศึกษารูปแบบและเนื้อหาโดยรวม และเนื้อหาด้านสังคมประกิตของเว็บไซต์วาไรตี้ และเพื่อศึกษาบทบาทของเว็บไซต์วาไรตี้ไนการสังคมประกิต เป็นงานวิจัยเชิงคุณภาพที่ใช้เทคนิคการวิเคราะห์เนื้อหา (Content Analysis) ทังการวิเคราะห์เนื้อหาเชิงปริมาณและเชิงคุณภาพ ผลการวิจัยพบว่า เว็บไซต์วาไรตี้มีรูปแบบของเว็บท่า (Portal Site) ซึ่งเป็นศูนย์รวมข้อมูลข่าวสารและบริการในด้านต่าง ๆ เนื้อหาที่ปรากฏบนเว็บไซต์วาไรตี้มีความหลากหลายเนื่องจากมุ่งตอบสนองความต้องการของกลุ่มเป้าหมายหลายกลุ่ม ผลการวิจัยพบว่า มีเนื้อหาที่ส่งเสริมกระบวนการสังคมประกิตในด้านต่าง ๆ ปรากฏบนเว็บไซต์วาไรตี้ ได้แก่ เนื้อหาสังคมประกิตด้านสติปัญญาปรากฏมากที่สุดถึง ร้อยละ 98.12 รองลงมาได้แก่ เนื้อหาสังคมประกิตด้านจิตใจ ร้อยละ 1.11 ส่วนเนื้อหาสังคมประกิตด้านพฤติกรรมปรากฏน้อยที่สุด คือ ร้อยละ 0.77 เนื้อหาสังคมประกิตด้านสติปัญญาที่ปรากฎบนเว็บไซต์วาไรตี้เป็นเนื้อหาที่จัดอยู่ในประเภทข่าวสาร ความรู้ และทักษะ/ความชำนาญในด้านต่าง ๆ ตามลำดับเนื้อหาสังคมประกิตด้านจิตใจเป็นเนื้อหาที่จัดอยู่ในประเภททัศนคติ/ความคิดเห็น แรงบันดาลใจและค่านิยม/ความเชื่อ ตามลำดับ ทั้งนี้ ผลการวิจัย ไม่พบ่ามี่เนื้อหาสังคมประกิตด้านจิตใจที่จัดอยู่ในประเภทศีลธรรมจรรยาปรากฏบนเว็บไซต์วาไรตี้ ส่วนเนื้อหาสังคมประกิตด้านพฤติกรรมที่ปรากฏเป็นเนื้อหาที่จัดอยู่ในประเภทบทบาทการเป็นสมาชิกที่ดีในสังคมและระเบียบแบบแผนตามลำดับ
DOI: 10.14457/cu.the.2000.364
title: วิเคราะห์กระบวนการผลิต รูปแบบ และเนื้อหารายการ "เก็บตก" สถานีโทรทัศน์ไทยทีวีสีช่อง 3

description: การศึกษาวิจัยเรื่อง วิเคราะห์กระบวนการผลิต เนื้อหาและรูปแบบรายการ “เก็บตก” สถานีโทรทัศน์ไทยทีวีสีช่อง 3 มีวัตถุประสงค์ เนื้อศึกษากระบวนการผลิต รูปแบบและเนื้อหารายการ “เก็บตก ช่วงระหว่างวันที่ 1 ธันวาคม 2542 - วันที่ 31 มกราคม 2543 วิธีการศึกษา ใช้การวิจัยเชิงพรรณนาโดยทำการสัมภาษณ์ทีมงานผู้ควบคุมดูแลรายการ “เก็บตก” ทั้งหมด ผลการศึกษาพบว่า กระบวนการผลิต มีความสำคัญอยู่ที่ การคัดเลือกภาพข่าว เนื้อหานำมาเสนอเป็นข่าว “เก็บตก” สำหรับรูปแบบและเนื้อหานั้น พบว่า รายการ “เก็บตก แบ่งเป็นข่าวในประเทศ ข่าวต่างประเทศ และข่าวภูมิภาค ซึ่งทั้งหมดแบ่งออกเป็น 5 หมวด คือ ข่าวสังคม ข่าวบุคคลทางการเมือง ข่าวกีฬา ข่าวอาชญากรรม และข่าวเศรษฐกิจโดย 1.ข่าวในประเทศมีข่าวบุคคลทางการเมืองที่ถูกนำมาเสนอเป็น “เก็บตก” มากที่สุด ซึ่งการนำเสนอเป็นการล้อเลียนบุคคลสำคัญทางการเมือง โดยวิธีการล้อเลียนมักจะเป็นแบบ Satire คือ การล้อเลียนเชิงเสียดสี และมีการใช้ทั้งภาพและเสียงเป็นเครื่องช่วยในการทำเทคนิคพิเศษ เนื้อหาให้ภาพปรากดูออกมาแล้วชวนขำขัน เนื่องจากบุคคลสำคัญทางการเมืองต่างอยู่ในความสนใจของประชาชนรวมทั้งมีความสำคัญ กับการบริหารประเทศ จึงดูเป็นจุดเด่นที่ถูกนำมาล้อเลียนมากที่สุด 2.ข่าวต่างประเทศ มีข่าวสังคมที่คูกนำมาเสนอเป็น “เก็บตก” มากที่สุด ซึ่งการนำเสนอจะเสนอข่าวที่เป็นความแตกต่างทางประเพณีและวัฒนธรรมระหว่างชาวไทยกับชาวต่างชาติ ลักษณะสังคมความเป็นอยู่ของต่างประเทศรวมทั้งพฤติกรรมการดำเนินชีวิตของชาวต่างประเทศ โดยวิธีการล้อเลียนมักเป็นแบบ Ironic คือ การล้อเลียนที่ทำให้คนดูหัวเราะหึ หึ อยู่ในคอ หรือยิ้มน้อย ๆ มีการใช้ภาพเป็นส่วนสำคัญในการทำเทคนิคพิเศษสื่อเนื้อหาให้คนติดตามชม 3. ข่าวภูมิภาค มีข่าวสังคม ข่าวกีฬาและข่าวบุคคลทางการเมืองอยู่ในอัตราที่ใกล้เคียงกันในการถูกนำเสนอเป็นข่าว “เก็บตก” ซึ่งวิธีการนำเสนอจะเอาประเพณีห้องถิ่นที่แตกต่างจากประเพณีในเมืองหลวงมาทำเป็นข่าว โดยวิธีการล้อเลียนในข่าวสังคมและข่าวกีฬามักจะเป็นแบบ Ironic ส่วนข่าวบุคคลทางการเมืองมักจะล้อเลียนโดยวิธี Satire หรือ Cariculture ซึ่งเป็นการล้อเลียนแบบเสียดสีที่มุ่งเน้นล้อสรีระของบุคคลต่าง ๆ งานวิจัยเสนอแนะให้มีการศึกษาการตอบรับของผู้รับสาร การวิเคราะห์จุดเด่นจุดด้อยของรายการ “เก็บตกการวิเคราะห์เปรียบเทียบเชิงเนื้อหาและรูปแบบของรายการ “เก็บตก กับรายการอื่นที่มีลักษณะ1ใกล้เคียงกัน การวิเคราะห์แนวโน้มรูปแบบรายการ “เก็บตก ที่นี่จะนำเสนอทางวิทยุกระจายเสียง รวมทั้งศึกษาพัฒนาการของรายการ “เก็บตก และรายการอื่นที่มีลักษณะคล้ายคลึงกัน
DOI: 10.14457/cu.the.2000.365
title: การควบคุมและการใช้ประโยชน์จากหนังสือพิมพ์ของรัฐบาลในยุคจอมพล ป.พิบูลสงคราม กับยุคจอมพลสฤษดิ์ ธนะรัชต์

description: การวิจัยครั้งนี้ มีจุดมุ่งหมายเพื่อศึกษาถึงการควบคุมและการใช้ประโยชน์จากหนังสือพิมพ์ของรัฐบาลจอมพล ป. พิบูลสงคราม และรัฐบาลจอมพลสฤษดิ์ ธนะรัชต์ สองรัฐบาลผู้เผด็จการ ซึ่งมีผลกระทบต่อสิทธิ เสรีภาพของวงการหนังสือพิมพ์ในขณะนั้น ผลการวิจัยพบว่า การขึ้นครองอำนาจของจอมพล ป. พิบูลสงคราม และจอมพลสฤษดิ์ ธนะรัชต์ นั้นแม้ว่าเริ่มแรกรัฐบาลจะมีความตั้งใจที่นำประเทศไปสู่ระบอบประชาธิปไตย แต่ด้วยปัจจัยทางการเมืองทั้งภายในและภายนอกประเทศ รัฐบาลจึงต้องปกครองด้วยระบอบเผด็จการ กล่าวคือ ต้องรวบอำนาจไว้ที่ผู้นำเพียงคนเดียว เพื่อความอยู่รอดของประเทศแลเสถียรภาพของรัฐบาลเอง โดยปัจจัยทางการเมืองเป็นปัจจัยหลักที่สำคัญที่สุด ซึ่งนำไปสู่การควบคุมและการใช้ประโยชน์จากหนังสือพิมพ์โดยอำนาจรัฐด้วยวิธีการต่าง ๆ ซึ่งบางลักษณะของการควบคุมมีการสืบทอดต่อเนื่องจากรัฐบาลที่ผ่านมา ดังเช่น พระราชบัญญัติการพิมพ์ที่มีการถ่ายทอดกันมาเรื่อย ๆ ทุกยุคทุกสมัย และพระราชบัญญัตินี้เองที่นำ1ไปสู่การควบคุมและการใช้ประโยชน์ในลักษณะอื่น ๆ ออกไป ส่วนปัจจัยรองลงมาคือ ปัจจัยทางเศรษฐกิจและสังคม ซึ่งทั้งสองปัจจัยนี้ก็เป็นผลสืบเนื่องมาจากการเหตุการณ์ทางการเมืองทั้งภายในและภายนอกประเทศ นอกจากปัจจัยต่าง ๆ แล้ว คณะบุคคลและสื่อของรัฐบาลเองก็เป็นสิงสำคัญในการเป็นเครื่องมือที่ให้การสนับสนุนนโยบายและอุดมการณ์ของรัฐบาล พร้อมทั้งโจมตีและวิพากษวิจารณ์หนังสือพิมพ์ที่มีความขัดแย้งกับรัฐบาล ยังผลให้เกิดการปะทะกันระหว่างสื่อที่เป็นของรัฐบาลและหนังสือพิมพ์ฝ่ายตรงข้าม ยกเว้นในสมัย1จอมพลสฤษดิ์ ธนะรัชต์ ซึ่งมีความเป็นเผด็จการเบ็ดเสร็จกว่าจอมพล ป. พิบูลสงคราม ส่งผลให้หนังสือพิมพ์ถูกลิดรอนสิทธิ และเสรีภาพจนหมดสิ้นไปจนตลอดยุค ไม่เหลือแม้แต่สภาพของหนังสือพิมพ์ที่เคยมีอุดมการณ์ในอดีตอีกต่อไป